smcproject/ml-wiki-sentences huggingface dataset:
മഹാബലിയെന്ന അദൃശ്യ ശക്തിയുടെ സങ്കൽപത്തിൽ കൂറ്റൻ പാലമരം എഴുന്നളളിച്ചുകൊണ്ടുവരുന്ന ചടങ്ങോടെയാണ് ആഘോഷങ്ങൾക്ക് തുടക്കമാവുന്നത്.
പാലമരം മുറിച്ച് കൊണ്ടുവന്ന് ക്ഷേത്രത്തിന് സമീപം നാട്ടുന്നു.
ആബാലവൃദ്ധം ജനങ്ങൾ ആർപ്പുവിളിയോടും വാദ്യഘോഷങ്ങളോടും കൂടി ചെത്തിമിനുക്കിയ കൂറ്റൻ മരം എട്ടും പത്തും കിലോമീറ്റർ അകലെ നിന്ന് ഏറ്റിക്കൊണ്ട് വരുന്നു.
സന്ധ്യാനേരത്ത് 21 ദീപങ്ങൾ പാലമരത്തിൽ കൊളുത്തി ഗ്രാമമൊന്നിച്ച് ബലി മഹാരാജാവിന് അരിയെറിഞ്ഞ് ആർത്തുവിളിച്ച് ആ‍ദരിച്ച് സ്വീകരിക്കുന്നു.
കാസർകോട് ജില്ലയിലെ പൊടവടുക്കത്തും കീഴൂരുമുള്ള ശാസ്താക്ഷേത്രങ്ങളിൽ എല്ലാ വർഷവും ഈ ചടങ്ങ് നടക്കുന്നു.
ജില്ലയിലെ വടക്കൻ പ്രദേശത്ത് കന്നഡികർ താമസിക്കുന്ന സ്ഥലങ്ങളിൽ വീടുകളിൽ  പൊലിയന്ദ്രം ചടങ്ങിനോടൊപ്പം ബലീന്ദ്ര സന്ധി എന്ന നാടൻപാട്ടും പാടാറുണ്ട്.
പാലമരത്തിന്റെ ശിഖരങ്ങൾ വെട്ടിയെടുത്ത് ചിരട്ടയിൽ തിരികത്തിച്ച് അരിയെറിഞ്ഞാണ് ദീപാവലി നാളിൽ വീടുകളിൽ പൊലിയന്ദ്രം ചടങ്ങ് നടത്തുന്നത്.
വൈഷ്ണവ പൂജാവിധികളാണ് ആചരിക്കുന്നത്.
മണ്ണ് കൊണ്ട് ഒരു പീഠം നിർമ്മിച്ച ശേഷം അതിൻ‌മേൽ പാല നാട്ടി അതിന്റെ കവരങ്ങളിൽ വിളക്ക് കൊളുത്തിയ ശേഷം നിവേദ്യം വച്ച് പൂജാവിധികൾ.
അതിനുശേഷമാണ് പൊലിയന്ദ്രം വിളി.
"പൊലിയന്ദ്രം പൊലിയന്ദ്രം ഹരിയോ ഹരി" (ഹരി ഓം ഹരി) എന്ന് മൂന്നുവട്ടം ഉറക്കെ വിളിക്കുന്നു.
കന്നട സംസാരിക്കുന്ന ചില പ്രദേശങ്ങളിൽ ഹരി ഓം എന്നതിന് പകരം ക്ര എന്ന് കൂവുന്ന പതിവാണുള്ളത്.
മൂന്നാം ദിവസം പൊലിയന്ദ്രയെ (ബലീന്ദ്രൻ) വിളിച്ച ശേഷം മേപ്പട്ട് കാലത്ത് നേരത്തെ വാ എന്ന് കൂടി പറയും.
തുളുഭാഷ സംസാരിക്കുന്നവർ പൊസവർപ്പട്ട് ബേക്ക ബല്ല (പുതുവർഷത്തിൽ വേഗം വാ) എന്നാണ് പറയുന്നത്.
ജില്ലയിലെ വടക്കൻ പ്രദേശത്ത് കന്നഡികർ താമസിക്കുന്ന സ്ഥലങ്ങളിൽ വീടുകളിൽ പൊലിയന്ദ്രം ചടങ്ങിനോടൊപ്പം ബലീന്ദ്ര സന്ധി എന്ന നാടൻ പാട്ടും പാടാറുണ്ട് .
ശാസ്താക്ഷേത്രങ്ങളിൽ  പൊലിയന്ദ്രം വിളി നടന്ന് കഴിഞ്ഞാൽ മാത്രമേ ഗ്രാമത്തിലെ വീടുകളിൽ പൊലിയന്ദ്രം വിളി നടക്കുകയുള്ളു. 'പൊലിയന്ദ്രം' ഡോക്കുമെന്ററി
കാഞ്ഞങ്ങാട് നെഹ്രു കോളേജിലെ സാഹിത്യവേദിയുടെ പൊലിയന്ദ്രം-റിച്വൽ ഓഫ് എ ഗ്രേറ്റ് റിട്ടേൺ എന്ന ഡോക്യുമെന്ററിയുടെ പ്രമേയം പൊലിയന്ദ്രം ചടങ്ങാണ് .
മഹാബലിയെ വിളക്കും പൂക്കളും വെച്ച് ദൈവത്തെപ്പോലെ വരവേൽക്കുന്ന ചടങ്ങാണ് വിഷയം.
34 മിനിറ്റ് ദൈർഘ്യമുള്ളതാണ് ഡോക്യുമെന്ററി.
എഴുത്തുകാരനും സാഹിത്യവേദി പ്രസിഡന്റുമായ ഡോ. അംബികാസുതൻ മാങ്ങാടാണ് ഇതിന്റെ രചനയും സംവിധാനവും നിർവഹിച്ചിരിക്കുന്നത്.
സാഹിത്യവേദി, നെഹ്രു കോളേജിൽ പൊലിയന്ദ്രം ചടങ്ങ് നടത്തുന്നുണ്ട് .
അവലംബം ഇന്ത്യയിലെ ഉത്സവങ്ങൾ
പൊലിവള്ളി ഇംഗ്ലീഷ് വിലാസം https://ml.wikipedia.org/wiki/Lygodium_flexuosum
തീപ്പന്നൽ , വള്ളിപ്പന്ന എന്നെല്ലാം അറിയപ്പെടുന്ന പൊലിവള്ളി ഒരു പന്നൽച്ചെടിയാണ് .
( ശാസ്ത്രീയനാമം : Lygodium flexuosum ) .
പലവിധ ഔഷധഗുണങ്ങളുണ്ട് .
ഓസ്ട്രേലിയയിൽ ഇതിനെയൊരു കളയായി കരുതുന്നു.
ചിത്രശാല പൊലിവള്ളി അവലംബം പുറത്തേക്കുള്ള കണ്ണികൾ രൂപവിവരണം Archived 2015-02-20 at the Wayback Machine .
ഔഷധഗുണങ്ങൾ Archived 2013-08-11 at the Wayback Machine .
ഔഷധഗുണത്തെപ്പറ്റി ചിത്രങ്ങൾ Archived 2014-01-01 at the Wayback Machine .
വിക്കിസ്പീഷിസിൽ Lygodium flexuosum എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Lygodium flexuosum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൊറോട്ട ഇംഗ്ലീഷ് വിലാസം https://ml.wikipedia.org/wiki/Paratha ഗൾഫ് രാജ്യങ്ങളിലും ദക്ഷിണ ഇന്ത്യയിലും  കാണുന്ന പച്ചക്കറികളും മുട്ടയും ചീരയിലകളും ചേർത്ത മുട്ട പൊറാട്ട .
മലേഷ്യൻ, അറേബ്യൻ വിഭവമായ മുതബ്ബക്ക് നോട് സാമ്യം
ഗോതമ്പിൽ നിന്നും ഉത്പാദിപ്പിക്കുന്ന മൈദ ഉപയോഗിച്ചുണ്ടാക്കുന്ന ഒരു ഭക്ഷണപദാർത്ഥമാണ്‌ പൊറോട്ട .
പറാട്ട, പറാത്ത, പറാഠ എന്നും പറയും.
ഇന്ത്യയിലാണ്‌ ഇതിന്റെ ജന്മം
പലതരം പൊറോട്ടകൾ കേരള പൊറാട്ട പ്ലയിൻ പൊറോട്ട ഗോബി പൊറോട്ട(കോളി ഫ്ലവറും പച്ചക്കറികളും ചേർത്ത് വേവിക്കുന്നത്) ആലു പൊറോത്ത(ഉരുളക്കിഴങ്ങും സവാളയും ചേർത്തത്) പനീർ പൊറോട്ട(കട്ടിയായി വെണ്ണ ചേർത്തത്) ലച്ചാ പൊറോട്ട (പഞ്ചാബി) കീമ പൊറോട്ട(ഇറച്ചി ചേർത്തത്) അണ്ടാ പൊറോട്ട(മുട്ട ചേർത്തത്) സിലോൺ പൊറോട്ട(ശ്രീലങ്കൻ പതിപ്പ്) പുതിന പൊറോട്ട അജ്വിന പൊറോട്ട(അടുക്കുകളുള്ള മസാല ചേർത്ത) ചില്ലി പൊറോട്ട മുട്ടപൊറാട്ട പ്ലയിൻ പൊറോട്ട പ്ലെയിൻ പൊറോട്ട ഉണ്ടാക്കാനായി മാവ് കുഴച്ച് രൂപപ്പെടുത്തി വ്ച്ചിരിക്കുന്നു.
ഇത് കൈകൊണ്ട് പരത്തി ചുട്ടെടുക്കുകയാണ്‌ ചെയ്യുക
ദക്ഷിണേന്ത്യയിൽ പ്രചാരത്തിലുള്ള പൊറോട്ടയാണിത്.
മൈദ മുട്ട ചേർത്ത് അടിച്ച് മൊരിയാൻ അൽപ്പം പഞ്ചസാര ചേർത്ത് സോഡാകാരം അല്പം മിട്ട് കുഴച്ച് പന്തു പോലെ ഉരുട്ടി വീശി രണ്ടാക്കി കീറി ചുരുട്ടി പരത്തി കല്ലില്ലിട്ട് ചുട്ടെടുക്കുന്നു.
Paratha എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൊറ്റമ്മൽ
കോഴിക്കോട് നഗരത്തിൽ നിന്നും 4 കിലോമീറ്റർ അകലെ സ്ഥിതിചെയ്യുന്ന പ്രദേശമാണ് പൊറ്റമ്മൽ .
കോഴിക്കോട് നിന്നും മെഡിക്കൽ കോളേജിലേക്കുള്ള പാതയിലെ പ്രധാന ജംഗ്ഷനാണിത്.
കേരളത്തിലെ പ്രശ്തനായ സാമൂഹ്യ നവോത്ഥാന നായകനായ ഡോക്ടർ അയ്യത്താൻ ഗോപാലൻ അവർകളുടെ ഭവനവും, അദ്ദേഹത്തിന്റെ കല്ലറയും, അദ്ദേഹം ഹരിജനങ്ങളുടെയും, പെൺകുട്ടികളുടെയും വിദ്യാഭ്യാസത്തിനായി തുടങ്ങിയ ലേഡി ചന്ദാവർക്കർ എലെമെൻററി സ്കൂളും,ഇവിടെ ആണ് സ്ഥിതി ചെയ്യുന്നത്.
ഇവിടെ കുതിരവട്ടം , മെഡിക്കൽ കോളേജ് , പാലാഴി , സിറ്റി , പുതിയറ , നെല്ലിക്കോട് എന്നിങ്ങിനെ ആറ് ഭാഗങ്ങളിലേക്ക് ഇവിടുന്നു തിരിഞ്ഞു പോവാനുള്ള സൌകര്യമുണ്ട്.
വിദ്യാഭ്യാസസ്ഥാപനങ്ങൾ ഗവ: ഐ.ടി.ഐ ഈഡൻ യുപി സ്കൂൾ ചിന്മയ വിദ്യാലയം, തൊണ്ടയാട് കെ.സി.എം.എ.യുപി സ്കൂൾ, കാട്ടുകുളങ്ങര സബീലുൽ ഇസ്ലാം മദ്രസ്സ, കാട്ടുകുളങ്ങര സുന്നീ ഇസ്ലാം മദ്രസ്സ, കാട്ടുകുളങ്ങര ആശുപത്രികൾ മോഡേൺ ഇ.
എൻ.ടി സ്പെഷ്യാലിറ്റി ഹോസ്പിറ്റൽ വാസൻ ഐ കെയർ ഹോസ്പിറ്റൽ ഗവ: ക്ഷയരോഗ ആശുപത്രി കുതിരവട്ടം മാനസികാരോഗ്യ കേന്ദ്രം ജെ.ജെ IVF ക്ലിനിക്ക് നഹാസ് സകിൻ ക്ലിനിക്ക് Dr. ഭത്രാസ് ബാങ്കുകൾ ചേവായൂർ സർവ്വീസ് സഹകരണ ബേങ്ക് സ്റ്റേറ്റ് ബാങ്ക് ഓഫ് ഇന്ത്യ സ്റ്റേറ്റ് ബാങ്ക് ഓഫ് ട്രാവൻകൂർ യൂനിയൻ ബാങ്ക് ഓഫ് ഇന്ത്യ ഐ.സി.ഐ.സി.ഐ ബാങ്ക് ഐ.ഡി.ബി.ഐ ബാങ്ക് ആരാധനാലയങ്ങൾ സലഫീ ജുമുഅ: മസ്ജിദ്, പൊറ്റമ്മൽ ഒല്ലൂർ ശിവക്ഷേത്രം, പൊറ്റമ്മൽ പനിക്കൽ ഭഗവതി ക്ഷേത്രം, കാട്ടുകുളങ്ങര സുന്നി ജുമുഅ: മസ്ജിദ്, കാട്ടുകുളങ്ങര സലഫീ ജുമുഅ: മസ്ജിദ്, കാട്ടുകുളങ്ങര അവലംബം
പൊറ്റി
ജോർജിയയിലെ ഒരു തുറമുഖ നഗരമാണ് പോറ്റി - Poti ( Georgian : ფოთი [ pʰɔtʰi]; Mingrelian: ფუთი; Laz: ჶაში/Faşi or ფაში/Paşi)  രാജ്യത്തിന്റെ പടിഞ്ഞാറ് സാമെഗ്രെലോ-സെമോ സ്വാനെറ്റി മേഖലയിൽ കിഴക്കൻ കരിങ്കടൽ തീരത്താണ് ഈ നഗരം സ്ഥിതിചെയ്യുന്നത്.
പുരാതന ഗ്രീക്ക് കോളനിയായ ഫേസിസിന്റെ ( ക്ലാസിക്കൽ കാലഘട്ടത്തിലെ ജോർജ്ജിയൻ നാട്ടുരാജ്യമായിരുന്ന കോൽച്ചിസിലെ  വ്യാപാരത്തിന്റെയും സംസ്കാരത്തിന്റെയും ഒരു പ്രധാന കേന്ദ്രമായിരുന്നു  ഫേസിസ് The section along the river Phasis was a vital component of the presumed trade route from India to the Black Sea, attested by Strabo and Pliny . ) സ്ഥലത്തിന് സമീപം നിർമ്മിച്ച ഈ നഗരം ഇരുപതാം നൂറ്റാണ്ടിന്റെ ആരംഭം മുതൽ ഒരു പ്രധാന തുറമുഖ നഗരവും വ്യാവസായിക കേന്ദ്രവുമായി മാറി.
ജോർജിയൻ നാവികസേനയുടെ ആസ്ഥാനവും ഒരു പ്രധാന നാവിക താവളവും ഇവിടെയുണ്ട്.
റാകിയയുടെ ഉടമസ്ഥതയിലുള്ള സ്വതന്ത്ര വ്യവസായ മേഖല പൊറ്റി തുറമുഖ പ്രദേശത്തോട് ചേർന്നാണ് സ്ഥിതിചെയ്യുന്നത്.
2008 ഏപ്രിലിൽ ഉദ്ഘാടനം ചെയ്ത ഇവിടെ, ഇറാനിലെ ബിസിനസുകാർ ഇറാനെതിരായ ഉപരോധം ഒഴിവാക്കാൻ ശ്രമിക്കുന്നതടക്കം നിരവധി ബിസിനസുകൾ രജിസ്റ്റർ ചെയ്തിട്ടുണ്ട്.
ഫേസിസ് നദി, 19ാം നൂറ്റാണ്ടിൽ പദോൽപത്തി
പൊറ്റി എന്ന പേര് വ്യക്തമായും ഫേസിസുമായി ബന്ധപ്പെട്ടിരിക്കുന്നു, എന്നാൽ പദോൽപ്പത്തിയുടെ കാര്യത്തിൽ ഭാഷാ പണ്ഡിതൻമാർക്കിടയിൽ  തർക്കവിഷയമാണ്.
'ഫേസിസ്' ആദ്യമായി രേഖപ്പെടുത്തിയിരിക്കുന്ന ഹെസിയോഡിന്റെ തിയോണിയിൽ (ക്രി.മു. 700) ഒരു പട്ടണമല്ല, നദിയുടെ പേരായാണ്.
1938ൽ എറിക് ഡീൽ, ഹെല്ലനിക്കിതര ഉത്ഭവം നിർദ്ദേശിക്കുകയും ഫേസിസ് ഒരു പ്രാദേശിക ഹൈഡ്രോണിമിന്റെ ഉത്ഭവം ആയിരിക്കാമെന്ന് വാദിക്കുകയും ചെയ്തതിനാൽ, നിരവധി വിശദീകരണങ്ങൾ നിർദ്ദേശിക്കപ്പെട്ടിട്ടുണ്ട്, ഈ പേര് ജോർജിയൻ-സാൻ * പോറ്റി, സ്വാൻ * പാസിഡുമായി ബന്ധിപ്പിക്കുന്നു.
, 'ഒരു സ്വർണ്ണ നദി' എന്നർത്ഥം വരുന്ന ഒരു സെമിറ്റിക് പദത്തിലേക്ക് പോലും ബന്ധിപ്പിക്കുന്നുണ്ട്‌ .
ചരിത്രം പുരാതന, മധ്യകാല ചരിത്രം ആധുനിക ചരിത്രം ഭൂമിശാസ്ത്രവും കാലാവസ്ഥയും അവലംബം ↑ Lordkipanidze (2000), p. 50.
↑ Richard J. A. Talbert et al. (2000), p. 1227.
↑ Lordkipanidze (2000), p. 31.
↑ Lordkipanidze (2000), pp. 11–12.
പൊറ്റെക്കാട്ടും ശ്രീയാത്തൂണും ബാലിദ്വീപും ഇംഗ്ലീഷ് വിലാസം https://ml.wikipedia.org/wiki/Pottekkattum_sreeyathunum_bali_dweepum
2014 ലെ കേരള സാഹിത്യ അക്കാദമി പുരസ്കാരം  നേടിയ മലയാള യാത്രാവിവരണ ഗ്രന്ഥമാണ് .
കെ.എ. ഫ്രാൻസിസാണ് ഇതിന്റെ രചയിതാവ്.
പൊറ്റശ്ശേരി
കോഴിക്കോട് ജില്ലയിലെ മുക്കം മുനിസിപാലിറ്റിയിലെ 20, 21,22 ഡിവിഷനുകളിൽ ഉൽപെടുന്ന പ്രദേശമാണ് പൊറ്റശ്ശേരി ഗ്രാമം.
ചാത്തമംഗലം ഗ്രാമപഞ്ചായത്തുമായി അതിർത്തി പങ്കിടുന്ന ഗ്രാമം.
മണാശ്ശേരി ചേന്ദമംഗല്ലൂർ ഗ്രാമങ്ങളുമായും അതിർത്തികൾ പങ്കിടുന്നു.
ഇംഗ്ലീഷ് വിലാസം https://ml.wikipedia.org/wiki/Pottassery
11°18′58″N 75°57′58″E ﻿ / ﻿ 11.3160266°N 75.9661314°E ﻿ / 11.3160266; 75.9661314 കോഴിക്കോട് ജില്ലയിലെ മുക്കം ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് പൊറ്റശ്ശേരി .
സ്വാതന്ത്ര സമരസേനാനിയായിരുന്ന മുഹമ്മദ് അബ്ദുറഹ്മാൻ സാഹിബ് മരണപ്പെട്ടത് ഇവിടെയാണ്.
പ്രധാന സ്ഥാപനങ്ങൾ പൊറ്റശ്ശേരി അംഗൻവാടി (ഗവൺമെൻറ്) കണ്ണങ്ങര അംഗൻവാടി (ഗവൺമെൻറ്) മസ്ജിദുൽ ഫത്ഹ്മ മദ്രസ്സ എരമംഗലം വിഷ്ണുക്ഷേത്രം ജയ്ഹിന്ദ് സാസ്കാരിക നിലയം സ്നേഹാലയം സാംസ്കാരിക നിലയം സംഘമിത്ര സാംസ്കാരിക നിലയം
ആർ കെ പൊറ്റശ്ശേരി
ആർ കെ പൊറ്റശ്ശേരി എന്ന രാധാകൃഷ്ണൻ അധ്യാപകനും പ്രശസ്ത ചിത്രകാരനും ശിൽപിയും ആയിരുന്നു.
2006 ൽ വിധേയൻ എന്ന ടെറാക്കോട്ട ശിൽപത്തിന് കേരള ലളിതകല അക്കാദമി അവാർഡ് ലഭാച്ചു.
കോഴിക്കോട് ജെ ഡി റ്റി ഇസ്ലാം ഹൈസ്ക്കൂളിൽ ചിത്രകലാധ്യാപകനായിരിക്കെ 2010-11 ൽ ദേശീയ അധ്യാപക അവാർഡ് ലഭിച്ചു.
മറിയം മിർസാഖാനി ഇംഗ്ലീഷ് വിലാസം https://ml.wikipedia.org/wiki/Maryam_Mirzakhani
ഫീൽഡ്‌സ് മെഡലിനർഹയായ ഇറാനിയൻ ഗണിത ശാസ്ത്രജ്ഞയാണ് മറിയം മിർസാഖാനി .
ഫീൽഡ്‌സിന്റെ ചരിത്രത്തിലെ ആദ്യ വനിതാ പുരസ്‌കാര ജേതാവാണിവർ.
റീമാൻ സർഫേസും അവയുടെ മൊഡ്യൂളി സ്‌പേസസുമായി ബന്ധപ്പെട്ട ക്ഷേത്രഗണിത പഠനത്തിന് മറിയം മിർസഖാനി നൽകിയ സംഭാവനകളെ മാനിച്ചാണ് 'ഗണിതത്തിലെ നോബൽ സമ്മാനം' എന്നറിയപ്പെടുന്ന ഫീൽഡ്‌സ് മെഡൽ ലഭിച്ചത്.
1994-ലേയും 1995-ലേയും ഇന്റർനാഷണൽ മാത്തമാറ്റിക്‌സ് ഒളിമ്പ്യാഡുകളിൽ പങ്കെടുത്ത മറിയം സ്വർണ മെഡൽ കരസ്ഥമാക്കി.
ഷരിഫ് യൂണിവേഴ്‌സിറ്റി ഓഫ് ടെക്‌നോളജിയിൽനിന്നും ഗണിതത്തിൽ ബിരുദവും ഹാർവാർഡ് യൂണിവേഴ്‌സിറ്റിയിൽനിന്നും ഡോക്ടറേറ്റും നേടി.
ഫീൽഡ്‌സ് മെഡൽ ജേതാവായിരുന്ന കെർട്ടിസ് മാക്മുളളനായിരുന്നു ഹാർവാഡിൽ മറിയത്തിന് വഴികാട്ടി.
സ്റ്റാൻഫോർഡ് യൂണിവേഴ്‌സിറ്റിയിലെ ഗണിതശാസ്ത്ര പ്രൊഫസറായിരുന്നു മറിയം അന്ത്യം
മജ്ജയിൽ അർബുദം ബാധിച്ച് നാലുവർഷമായി ചികിത്സയിലായിരുന്ന മറിയം അമേരിക്കയിലെ ആസ്​പത്രിയിൽ 2017 ജൂലൈ 15 നു അന്തരിച്ചു.
പുരസ്കാരങ്ങൾ ഫീൽഡ്‌സ് മെഡൽ അവലംബം ↑ ↑ മറിയം മിർസാഖാനി at the Mathematics Genealogy Project .
↑ ↑ ↑ Read more at: http://www.mathrubhumi.com/print-edition/world/maryam-mirzakhani-passed-away-1.2089273 Archived 2017-07-16 at the Wayback Machine .
↑ ↑ പുറം കണ്ണികൾ മറിയം മിർസാഖാനി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
മറിയം സുഹൈൽ ഇംഗ്ലീഷ് വിലാസം https://ml.wikipedia.org/wiki/Mariam_Suhail
പാകിസ്താൻ സ്വദേശിയായ ചിത്രകാരിയാണ് മറിയം സുഹൈൽ (ജനനം : 1979).
ബംഗളൂരു കേന്ദ്രീകരിച്ചു പ്രവർത്തിക്കുന്നു.
2015ലെ  56-ാമത് വെ­നീ­സ്‌ ബി­നാ­ലെ­യി­ലേ­ക്ക്‌ തെരഞ്ഞെടുക്കപ്പെട്ടു.
കറാച്ചിയിലെ ഇൻഡസ് വാലി സ്കൂൾ ഓഫ് ആർട്ട് ആന്റ് ആർക്കിടെക്ചറിൽ നിന്ന് ഫൈൻ ആർട്സ് ബിരുദം നേടി.
ഫോട്ടോഗ്രാഫർ അ­നൂ­പ്‌ മാ­ത്യു തോമസിന്റെ ഭാ­ര്യ­യാണ്.
കറാച്ചിയിലും ഇന്ത്യയിലും നിരവധി പ്രദർശനങ്ങളിൽ പങ്കെടുത്തിട്ടുണ്ട്.
അവലംബം ↑ {{ cite web }} : soft hyphen character in | title= at position 2 ( help )
മറിയക്കുട്ടി
നീലാ പ്രൊഡക്ഷനുവേണ്ടി പി. സുബ്രഹ്മണ്യം നിർമിച്ച മറിയക്കുട്ടി എന്ന മലയാള ചലച്ചിത്രത്തിന്റെ സംവിധാനം നിർവഹിച്ചതും സുബ്രഹ്മണ്യം തന്നെ.
മുട്ടത്തു വർക്കിയുടെ കഥക്ക് അദ്ദേഹം തന്നെ തിരകഥയും സംഭാഷണവും എഴുതി.
തിരുനയിനാർക്കുറിച്ചി എഴുതിയ ഗാനങ്ങൾക്ക് ബ്രദർ ലക്ഷ്മണൻ ഈണം നൽകി.
എൻ.എസ്. മണി ഛായാഗ്രണവും കെ.ഡി. ജോർജ്ജ് ചിത്രസംയോജനവും നിർവഹിച്ചു.
മെരിലാൻഡ് സ്റ്റുഡിയോയിൽ നിർമിച്ച് കുമാരസ്വാമി ആൻഡ് കമ്പനി വിതരണം നടത്തിയ ഈ ചിത്രം 1958 മാർച്ച് 15-ന് റിലീസ് ചെയ്തു.
പ്രേം നസീർ കൊട്ടാരക്കര ശ്രീധരൻ നായർ ടി.എസ്. മുത്തയ്യ തിക്കുറിശ്ശി സുകുമാരൻ നായർ എസ്.പി. പിള്ള ബഹദൂർ ജോസ് പ്രകാശ് നാണുക്കുട്ടൻ മിസ് കുമാരി കെ.വി.ശാന്തി കുശലകുമാരി തങ്കം പങ്കജവല്ലി ആറന്മുള പൊന്നമ്മ കവിയൂർ പൊന്നമ്മ ബേബി ഇന്ദിര പിന്നണിഗായകർ
സി.എസ്. രാധാദേവി ഗംഗാധരൻ നായർ കമുകറ പുരുഷോത്തമൻ കവിയൂർ രേവമ്മ പി. ലീല ശാന്ത പി. നായർ ശ്യാമള വി. ലക്ഷ്മി അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് മല്ലു മൂവി മലയളം മറിയക്കുട്ടി Archived 2010-12-06 at the Wayback Machine .
മറിയത്തിന്റെ സുവിശേഷം ഇംഗ്ലീഷ് വിലാസം https://ml.wikipedia.org/wiki/Gospel_of_Mary മറിയത്തിന്റെ സുവിശേഷത്തിന്റെ ശകലം, ഓക്സിറിങ്കസ് പപ്പൈറസ് L 3525
ജ്ഞാനവാദവീക്ഷണം പ്രതിഫലിപ്പിക്കുന്ന ഒരു പുരാതന ക്രിസ്തീയസന്ദിഗ്ദ്ധരചന ( അപ്പോക്രിഫ ) ആണ് മറിയത്തിന്റെ സുവിശേഷം .
ഇതിൽ പരാമർശിക്കപ്പെടുന്ന മറിയം, പുതിയനിയമത്തിലെ മഗ്ദലനമറിയം ആണെന്നാണു ആന്തരികസൂചനകളിലും സമാനമായ ഇതര ലിഖിതങ്ങളുമായുള്ള താരതമ്യത്തിലും നിന്നുള്ള അനുമാനം.
"ബെറോളിനെൻസിസ് 8502" എന്നറിയപ്പെടുന്ന കോപ്റ്റിക് പപ്പൈറസ് കൈയെഴുത്തുപ്രതി വഴി 1896-ലാണ് ഈ കൃതി കണ്ടു കിട്ടിയത്.
അരനൂറ്റാണ്ടിലേറെക്കാലം അവഗണിക്കപ്പെട്ട കൈയ്യെഴുത്തുപ്രതിയുടെ പരിഭാഷ 1955-ൽ പ്രസിദ്ധീകരിക്കപ്പെട്ടു.
ഇതിന്റെ  മൂലഭാഷ ഗ്രീക്ക് ആണെന്നു കരുതപ്പെടുന്നു.
'സുവിശേഷം' എന്ന പേരിൽ സാമാന്യമായി അറിയപ്പെടുന്നെങ്കിലും ഈ രചന കാനോനികസുവിശേഷങ്ങളിൽ പെടുന്നതല്ല.
യേശുവിന്റെ പരസ്യജീവിതത്തിലെ സംഭവങ്ങളും പ്രബോധങ്ങളുമാണ് പൊതുവേ സുവിശേഷങ്ങളായി കണക്കാക്കപ്പെടുന്നതെന്നതിനാൽ, ഉള്ളടക്കത്തിന്റെ സ്വഭാവം പരിഗണിക്കുമ്പോൾ സുവിശേഷങ്ങളുടെ സാഹിത്യശാഖയിൽ പെടുത്താവുന്നതുമല്ല ഈ ലിഖിതം.
"ബെറോളിനെൻസിസ് 8502" എന്നറിയപ്പെടുന്ന കോപ്റ്റിക് പപ്പൈറസ് കൈയെഴുത്തുപ്രതി വഴി 1896-ൽ ഈജിപ്തിലെ  അഖിമിം നഗരത്തിലാണ് ഈ കൃതി കണ്ടു കിട്ടിയത്.
അതടങ്ങിയ പപ്പൈറസ് ഗ്രന്ഥം ജർമ്മൻ പണ്ഡിതൻ കാൾ റീൻഹാർട്ട് കെയ്റോയിലെ പുരാവസ്തുച്ചന്തയിൽ നിന്നു വിലയ്ക്കു വാങ്ങി ജർമ്മനിയിൽ എത്തിച്ചു.
ഇതിന്റെ പപ്പൈറസ് പ്രതിയ്ക്ക് "ബെരൊളിനെൻസിസ് 8502" എന്നതിനു പുറമേ "അഖ്മിം കോഡെക്സ്" എന്ന പേരുമുണ്ട്.
ആ ലിഖിതത്തിൽ ഈ രചനയ്ക്കു പുറമേ യോഹന്നാന്റെ സന്ദിഗ്ദ്ധരചന (Apocryphon of John), യേശുക്രിസ്തുവിന്റെ ജ്ഞാനം (Sophia of Jesus Christ) എന്നിവയും, "പത്രോസിന്റെ നടപടികൾ" എന്ന കൃതിയുടെ ഒരു സംഗ്രഹവും ഉണ്ട്.
ഇവയുടെയെല്ലാം ഭാഷ കോപ്റ്റിക് മൊഴിയുടെ 'സാഹിദിക്' നാട്ടുരൂപമാണ്.
അരനൂറ്റാണ്ടിലേറെക്കഴിഞ്ഞ് 1955-ലാണ് ഈ കൈയ്യെഴുത്തുപ്രതി പ്രസിദ്ധീകരിക്കപ്പെട്ടത്.
മറിയത്തിന്റെ സുവിശേഷത്തിന്റെ ഗ്രീക്കു ഭാഷയിലുള്ള രണ്ടു ശകലങ്ങൾ പിന്നീടു കണ്ടുകിട്ടി.
ഈ ശകലങ്ങളിലൊന്ന്1938-ലും രണ്ടാമത്തേത് 1983-ലും പ്രസിദ്ധീകരിക്കപ്പെട്ടു.
ഹാർവർഡ് സർവകലാശാലയിലെ ദൈവശാസ്ത്രാദ്ധ്യാപിക കാരെൻ കിങ്ങിന്റെ അഭിപ്രായത്തിൽ ഈ ലിഖിതത്തിന്റെ മൂലരൂപം ക്രിസ്തുവിന്റെ കാലത്തെങ്ങോ ഗ്രീക്കു ഭാഷയിൽ എഴുതിയതാണ്.
എങ്കിലും മിക്കവാറും പണ്ഡിതന്മാർ ഈ നിഗമനത്തോടു വിയോജിക്കുകയും അതിനെ രണ്ടാം നൂറ്റാണ്ടിലെ രചനയായി കണക്കാക്കുകയും ചെയ്യുന്നു.
മഗ്ദലനമറിയം
മറിയത്തിന്റെ സുവിശേഷത്തിലെ മറിയം, അതേപേരുള്ള പുതിയനിയമത്തിലെ വ്യക്തികളിൽ ആരാകാം എന്ന കാര്യത്തിൽ പണ്ഡിതന്മാർക്കിടയിൽ തികഞ്ഞ അഭിപ്രായൈക്യമില്ല.
അത് മഗ്ദലനമറിയം ആയിരിക്കാം എന്ന വാദം യേശുവിന്റെ ഒരു പ്രമുഖ അനുയായി എന്ന നിലയിലുള്ള അവളുടെ സ്ഥാനം, ഉയിർത്തെഴുന്നേറ്റ യേശു ആദ്യം അവൾക്കു പ്രത്യക്ഷപ്പെട്ടുവെന്ന പാരമ്പര്യം, ഇതരക്രിസ്തീയ ലിഖിതങ്ങളിലെ അവരുടെ സാന്നിദ്ധ്യം എന്നിവയുടെ അടിസ്ഥാനത്തിലാണ്.
യേശുവിനെ അദ്ദേഹത്തിന്റെ ദൗത്യയാത്രകളിൽ അനുയാത്ര ചെയ്തിരുന്നവളും, കുരിശുമരണത്തിന്റെ നേർസാക്ഷിയും ഉയിർത്തെഴുന്നേല്പിന്റെ ആദ്യസാക്ഷിയും ആയി സുവിശേഷങ്ങളിൽ 'മഗ്ദലന' പ്രത്യക്ഷപ്പെടുന്നു.
ഇതര അകാനോനികരചനകളിൽ കാണപ്പെടുന്ന മഗ്ദലനയുടെ ചിത്രവുമായി ഈ രചനയിലെ മറിയത്തെ  താരതമ്യം ചെയ്യുന്ന ഡി ബോവെർ, സ്ത്രീ ആണെന്ന കാരണത്തിൽ ഈ രചനയിൽ മറിയത്തെ എതിർക്കുന്നത് പത്രോസ് ആണെന്നു ചൂണ്ടിക്കാട്ടുന്നു.
തോമായുടെ സുവിശേഷം , പിസ്റ്റിസ് സോഫിയ എന്നീ അകാനോനികരചനകളിലും പത്രോസ് ഈവിധത്തിലുള്ള എതിർപ്പു പ്രകടിപ്പിക്കുന്നുണ്ട്.
പിസ്റ്റിസ് സോഫിയയിലെ മറിയം, 'മഗ്ദലന' തന്നെയാണെന്നതിൽ സംശയവുമില്ല.
മറിയത്തിന്റെ സുവിശേഷത്തിലെ അവസാനരംഗവും ഇതിൽ പരാമർശിക്കപ്പെടുന്ന മറിയം, 'മഗ്ദലന' തന്നെയാണെന്നു തെളിയിക്കുന്നു.
മേരിയേയും അവളുടെ ആശയങ്ങളേയും പിന്തുണച്ചു കൊണ്ട് അവിടെ ലെവി(മത്തായി) പത്രോസിനോട് ഇങ്ങനെ പറയുന്നു "തീർച്ചയായും രക്ഷകന് അവളെ നന്നായി അറിയാം. അതിനാലാണ് അവിടുന്ന് അവളെ നമ്മേക്കാൾ അധികം സ്നേഹിക്കുന്നത്."
മറ്റൊരു അകാനോനികരചനയായ പീലിപ്പോസിന്റെ സുവിശേഷത്തിലും (Gospel of Philip) ഇതേതരം അഭിപ്രായം മറിയത്തെക്കുറിച്ച് വായിക്കാം.
മറിയത്തിന്റെ സുവിശേഷത്തിലെ മറിയം, 'മഗ്ദലന' ആണെന്നതിനോട് കാരെൻ കിങ്ങും യോജിക്കുന്നു.
തന്റെ അഭിപ്രായം അവർ ഇങ്ങനെ സംഗ്രഹിക്കുന്നു: "ഒരു ആദർശശിഷ്യ, യേശുവിന്റെ ദൗത്യത്തിന്റെ സാക്ഷി, മഹത്ത്വീകരിക്കപ്പെട്ട യേശുവിനെ ദർശിക്കാൻ ഭാഗ്യം ലഭിച്ചവൾ, പത്രോസിന്റെ എതിർപക്ഷത്തുള്ളവൾ എന്നീ നിലകളിൽ അവളെ സംബന്ധിച്ചുള്ള പാരമ്പര്യം, അവളെ മറിയത്തിന്റെ സുവിശേഷത്തിലെ സന്ദേശത്തിന്റേയും അർത്ഥത്തിന്റേയും പ്രതിനിധിയാകാൻ പറ്റിയ  ഏകവ്യക്തി ആക്കുന്നു” ഉള്ളടക്കം
മറിയത്തിന്റെ സുവിശേഷത്തിന്റെ ലഭ്യമായതിൽ ഏറ്റവും പൂർണ്ണതയുള്ള രൂപം "ബെറോളിനെൻസിസ് 8502" എന്ന കൈയ്യെഴുത്തു പ്രതിയാണ്.
അതുപോലും തുടക്കത്തിൽ ആറു താളുകളും മദ്ധ്യത്തിൽ നാലുതാളുകളും നഷ്ടപ്പെട്ട നിലയിലാണ്.
ഏതായാലും ഈ കൃതിയുടെ ഉള്ളടക്കത്തെ രണ്ടു ഭാഗങ്ങളായി തിരിക്കാനാകും.
യേശുവിന്റെ പ്രബോധനം
ഒന്നാം ഭാഗം ഉയിർത്തെഴുന്നേറ്റ യേശുവും ശിഷ്യന്മാരും തമ്മിലുള്ള ഒരു സംഭാഷണമാണ്.
അതിന്റെ തുടക്കം കൈയ്യെഴുത്തുപ്രതിയിൽ നഷ്ടപ്പെട്ടിരിക്കുന്നു.
ഇവിടെ യേശുവിന്റെ പ്രബോധനത്തിൽ, പാപമെന്നത് ഒരു ധാർമ്മികവർഗ്ഗമല്ലാതെ പ്രപഞ്ചസമസ്യ ആണെന്നുള്ള ജ്ഞാനവാദവീക്ഷണം കാണുന്നവരുണ്ട്.
ഇതനുസരിച്ച്, പദാർത്ഥാത്മാക്കളുടെ അനുചിതമായ മിശ്രണത്തിന്റെ ഫലമാണു പാപം.
അന്തിമമായി ഈ മിശ്രണം പരിഹരിക്കപ്പെടുമെന്ന ആശ്വാസം നൽകുന്ന യേശു , ശിഷ്യന്മാർക്ക് ആശീർവാദവും, ജാഗരൂഗരായിരിക്കാനുള്ള മുന്നറിയിപ്പും ലോകം മുഴുവൻ ദൈവരാജ്യം പ്രസംഗിക്കാനുള്ള കല്പനയും നൽകിയ ശേഷം അവരെ വിട്ടുപോകുന്നു.
യേശു വിടവാങ്ങിയതിനെ തുടർന്ന് ശിഷ്യഗണത്തെ ദുഖവും സംശയങ്ങളും അലട്ടുന്നു.
അപ്പോൾ മറിയം (മഗ്ദലന) യേശുവിന്റെ വാക്കുകൾ അനുസ്മരിപ്പിച്ച് അവരെ ആശ്വസിപ്പിക്കുന്നു.
മറിയത്തിന്റെ ദർശനം
രണ്ടാം ഭാഗത്ത് യേശുവിൽ നിന്നു തനിക്കു ലഭിച്ച വിശേഷവെളിപാടിന്റെ വിവരണം മറിയം നൽകുന്നു.
അവളുടെ ജ്ഞാനത്തിന്റെ അടിസ്ഥാനം യേശുവുമായുള്ള സംഭാഷണങ്ങളും യേശു നൽകിയ ദർശനവും ആയിരുന്നു.
ദർശനങ്ങൾ കാണാൻ കഴിയുന്നതെങ്ങനെ എന്ന മറിയത്തിന്റെ ചോദ്യത്തിന് ആത്മാവ് മനസ്സു വഴി കാണുന്നുവെന്നും ആത്മാവിനും ചേതനയ്ക്കും (Spirit) ഇടയിലാണ് മനസ്സെന്നും യേശു മറുപടി പറയുന്നു.
ഇവിടെ കൈയെഴുത്തുപ്രതിയുടെ പാഠത്തിൽ നാലു പുറങ്ങൾ നഷ്ടപ്പെട്ടിരിക്കുന്നതിനാൽ മറിയത്തിന്റെ വെളിപാടിന്റെ അവസാനഭാഗമേ നിലവിലുള്ളു.
ലഭ്യമായ പുറങ്ങളിൽ മറിയം ചതുർഭൂതങ്ങളെ അതിജീവിച്ചുള്ള ആത്മാവിന്റെ ആരോഹണത്തെ സംബന്ധിച്ച വെളിപാടിനെ വിവരിക്കുന്നു.
ജ്ഞാനോദയം പ്രാപിച്ച ആത്മാവ് അതോടെ നിത്യവും നിശ്ശബ്ദവുമായ വിശ്രാന്തിയിലെത്തുന്നു.
പത്രോസിന്റെ എതിർപ്പ്
മറിയം തന്റെ വിശേഷജ്ഞാനം വിവരിച്ചു കഴിഞ്ഞപ്പോൾ ആദ്യം അന്ത്രയോസും തുടർന്ന് പത്രോസും അവളെ ചോദ്യം ചെയ്യുന്നു.
ഈ പ്രബോധനങ്ങൾ വിചിത്രമാണെന്നും ഇമ്മാതിരി അറിവുകൾ യേശു തങ്ങളിൽ നിന്നു മറച്ചുവക്കുകയും ഒരു സ്ത്രീയ്ക്ക് വെളിപ്പെടുത്തുകയും ചെയ്യുക അസംഭവ്യമാണെന്നുമായിരുന്നു അവരുടെ ന്യായം.
തങ്ങളുടെ എതിരാളികളെ നേരിടുന്നതിനു പകരം ഒരു സ്ത്രീയെ എതിർത്തതിന് പത്രോസിനെ ശാസിക്കുന്ന ലെവി (മത്തായി), യേശു അവളെ തങ്ങളേക്കാൾ അധികം സ്നേഹിച്ചിരുന്നെന്നു ചൂണ്ടിക്കാണിക്കുന്നു.
ലജ്ജിതരായി സമ്പൂർണ്ണമനുഷ്യനെ എടുത്തണിഞ്ഞ് യേശു കല്പിച്ചിരുന്ന പ്രഘോഷണം നിർവഹിക്കാൻ അയാൾ അവരോടാവശ്യപ്പെടുന്നു.
ഈ നിർദ്ദേശം അവർ അംഗീകരിക്കുന്നതോടെ ലിഖിതം സമാപിക്കുന്നു.
മറിയത്തിന്റെ സുവിശേഷം പൊതുവേ ജ്ഞാനവാദപാരമ്പര്യത്തിലെ രചനയായി കണക്കാക്കപ്പെടുന്നു.
ആഖ്യാനങ്ങളുടെ ഖണ്ഡങ്ങൾക്കിടയിൽ വെളിപാടുകളും സംഭാഷണങ്ങളും ചേർന്ന ഇതര ജ്ഞാനവാദലിഖിതങ്ങളുടെ മാതൃകയാണ് അതു പിന്തുടരുന്നത്.
അഞ്ചാം നൂറ്റാണ്ടിലെ അതിന്റെ കോപ്റ്റിക് ഭാഷ്യം അടങ്ങിയ "ബെർളിൻ കോഡെക്സ്", യോഹന്നാന്റെ സന്ദിഗ്ദ്ധലിഖിതം (Apocryphon of John), യേശുക്രിസ്തുവിന്റെ ജ്ഞാനം (Sophia of Jesus Christ) എന്നീ ജ്ഞാനവാദലിഖിതങ്ങൾ കൂടി ചേർന്നതാണെന്നതും ശ്രദ്ധിക്കപ്പെട്ടിട്ടുണ്ട്.
എങ്കിലും ജ്ഞാനവാദത്തിലെ ദ്വന്ദവാദത്തിന്റെ തീവ്രരൂപം പ്രകടിപ്പിക്കുന്ന സൃഷ്ടിവിവരണങ്ങളും ജ്ഞാനവാദികളുടെ 'ഡെമിയർജ്' (Demiurge) സങ്കല്പവും മറ്റും ഇതിന്റെ ലഭ്യമായ ഖണ്ഡങ്ങളിൽ കാണാനില്ല.
പതിനഞ്ചോളം നൂറ്റാണ്ടുകളായി വിസ്മരിക്കപ്പെട്ടിരുന്ന ഒരിനം ക്രിസ്തീയതയുടെ ജാലകക്കാഴ്ച നൽകുന്ന രചനയെന്ന് അതിനെ വിശേഷിപ്പിക്കുന്ന കാരൻ കിങ്ങ് തുടർന്ന് ഇങ്ങനെ നിരീക്ഷിക്കുന്നു:-
യേശുവിന്റെ പ്രബോധനത്തെ ആന്തരികമായ ആത്മീയജ്ഞാനത്തിന്റെ മാർഗ്ഗമെന്ന നിലയിൽ അത് വിപ്ലവകരമായി പുനർവ്യാഖ്യാനിക്കുന്നു; അവന്റെ സഹനവും മരണവും നിത്യജീവനിലേക്കുള്ള മാർഗ്ഗമായിരുന്നു എന്ന നിലപാടിനെ അതു നിരാകരിക്കുന്നു; മഗ്ദലനമറിയത്തെ വേശ്യയായി അവതരിപ്പിക്കുന്ന അബദ്ധവീക്ഷണത്തെ അതു ദൈവശാസ്ത്രത്തിലെ കെട്ടുകഥയായി തുറന്നുകാട്ടുന്നു; നേതൃത്വത്തിൽ സ്ത്രീകൾക്കുള്ള പങ്കിനെ പിന്തുണക്കാൻ ഏറ്റവും ഋജുവും ശക്തവുമായ വാദങ്ങൾ അവതരിപ്പിക്കുന്ന ആദിമക്രിസ്തീയലിഖിതമാണത്; അവിഹിതമായ അധികാരത്തിന്റെ നിശിതവിമർശനവും ആത്മീയപൂർണ്ണതയുടെ ആദർശസങ്കല്പവും(utopia) അത് അവതരിപ്പിക്കുന്നു; ആദിമക്രിസ്തീയതയിലെ ഐക്യത്തേയും മൈത്രിയേയും കുറിച്ചുള്ള നമ്മുടെ കാല്പനിക സങ്കല്പങ്ങളെ അതു വെല്ലുവിളിക്കുന്നു; സഭാധികാരഘടനയുടെ അടിസ്ഥാനത്തെ പുനഃപരിശോധിക്കാൻ അതു നമ്മോടാവശ്യപ്പെടുന്നു.
" അവലംബം ↑ Gnostic Info, The Gospel of Mary Magdalene by Jason Jeffrey Archived 2013-07-08 at the Wayback Machine .
↑ Andrew E. Bernhard, Other Early Christian Gospels: A Critical Edition of the Surviving Greek Manuscripts , Library of New Testament Studies 315 (London-New York: T T Clark, 2006), p. 2.
ISBN 0-567-04204-9 .
↑ Beliefnet, Inspiration, Spirituality, Faith Letting Mary Magdalene Speak ↑ Christopher Tuckett, The Gospel of Mary , p. 80.
↑ Karen L. King, The Gospel of Mary of Magdala: Jesus and the first woman apostle , p. 148.
1 2 Esther A. de Boer, The Gospel of Mary Listening to the Beloved Disciple , p. 14-18.
↑ Evans, Craig A..
Fabricating Jesus: How Modern Scholars Distort the Gospels.
Downers Grove, IL: Ivp Books, 2008.
↑ The Gospel of Mary ↑ The Gospel of Philip - The Nag Hammadi Library ↑ Karen L. King, Why All the Controversy?
Mary in the Gospel of Mary .
“Which Mary? The Marys of Early Christian Tradition” F. Stanley Jones, ed.
Brill, 2003, p. 74.
1 2 3 The Nazareneway.com മറിയത്തിന്റെ സുവിശേഷം Introduced by KAREN L. KING, Translated by GEORGE W. MACRAE and R. McL.
WILSON, Edited by DOUGLAS M. PARROTT ↑ King, Karen L., The Gospel of Mary of Magdala: Jesus and the first woman apostle , p. 3.
മറിയമ്മ
1970 കളിൽ മലയാളത്തിലെഴുതിയ  ശ്രദ്ധേയമായ ചെറുകഥയിലൂടെ വായിക്കപ്പെട്ട കഥാകാരനാണ് മറിയമ്മ എന്ന സ്വന്തം സഹോദരിയുടെ മറവിൽ കഥയെഴുതിയ വർക്കിച്ചൻ എന്ന ജേക്കബ് വർഗീസ്.
നാലുപതിറ്റാണ്ടിനുശേഷം 2011-ൽ ഒരു മലയാള പത്രത്തിന്റെ വാർഷികപ്പതിലാണ് വർക്കിച്ചൻ ഈ വിവരം വെളിപ്പെടുത്തിയത്.
1972-മാതൃഭൂമി വാരിക  കോളേജ് വിദ്യാർഥികൾക്കായി നടത്തിയ കഥാമത്സരത്തിൽ മറിയമ്മയുടെ "മുനമ്പ്" എന്ന കഥ രണ്ടാംസ്ഥാനം നേടി.
ഒന്നാം സ്ഥാനം എൻ.എസ്. മാധവന്റെ ശിശു എന്ന കഥയ്ക്കായിരുന്നു.
അക്കാലത്ത് തന്റെ സഹോദരിയായ മറിയമ്മ പാല അൽഫോൺസാ കോളേജിൽ വിദ്യാർഥിയാണ്.
"എഴുത്തിന്റെ" പിൻബലത്തിൽ മറിയമ്മ കോളേജ് ചെയർപേഴ്സണായി തിരഞ്ഞെടുക്കപ്പെടുകയുണ്ടായി.
അക്കാലത്ത് മറിയമ്മ എഴുതിയ മറ്റുകഥകൾ:സർപ്പം മുട്ടയിട്ടിരിക്കുന്ന മാളം,കണ്ണാടി, പ്രസവത്തിന്റെ നിറം എന്നിവയായിരുന്നു.
പിന്നീട് മറിയമ്മ രംഗത്ത് നിന്ന് വിടവാങ്ങി.
എരുമേലി കൊരട്ടി ഇരുപ്പുക്കാട്ടിൽ ഇ.
വി. ചാക്കോയുടേയും അന്നമ്മയുടേയും മകനായി ജനിച്ച വർക്കിച്ചൻ എട്ടാംക്ലാസ് വരെ മാത്രമേ പഠിച്ചുള്ളൂ.
പിന്നീട് കൃഷിയിലേക്ക് ഇറങ്ങി.
മാതൃഭൂമിയുടെ ബാലപംക്തിയിൽ നായാട്ട് എന്ന കഥയോടുകൂടിയാണ് ആദ്യമായി വർക്കിച്ചൻ തന്റെ സഹോദരിയുടെ പേരുവെച്ച് എഴുത്താരംഭിക്കുന്നത്.
2011 ൽ അദ്ദേഹമെഴുതിയ കഥയാണ് "വടിയും കുത്തി വേലിക്കൽ ഒരു ശവം".
സഹോദരി മറിയമ്മ ഉത്തരേന്ത്യയിലും വിദേശത്തുമായി കഴിയുന്നു.
മറിയം മുക്ക് (ചലച്ചിത്രം)
ജെയിംസ് ആൽബർട്ട് കഥ തിർക്കഥ, സംഭാഷണം എഴുതി സംവിധാനം ചെയ്ത് 2015ൽ  എ കെ സബീർ നിർമ്മിച്ച് സിനിമയാണ് മറിയം മുക്ക് .
ജെയിംസ് ആൽബർട്ടിന്റെ സ്ംവിധായകൻ എന്ന നിലക്ക് ആദ്യ സിനിമാ സംരംഭമാണീത്.
ഫഹദ് ഫാസിൽ , മനോജ് കെ. ജയൻ , പ്രതാപ്‌ പോത്തൻ , ജോയ് മാത്യു , സന അൽതാഫ് തുടങ്ങിയവർ പ്രധാനവേഷമണിഞ്ഞ ഈ ചിത്രത്തിൽ വയലാർ ശരത്ചന്ദ്രവർമ്മ , റഫീഖ് അഹമ്മദ് തുടങ്ങിയവരുടെ വരികൾക്ക് വിദ്യാസാഗർ ഈണമൊരുക്കിയിരിക്കുന്നു.
2015ൽ പുറത്തിറങ്ങിയ ഈ ചിത്രം തീയറ്ററുകളിൽ വലിയ ചലനമുണ്ടാക്കിയില്ല.
ഫെലിക്സ് ( ഫഹദ് ) സലോമി ( സന അൽതാഫ് ),  എന്നീ കടലോരകൗമാരങ്ങളാണ് കഥ നയിക്കുന്നത്.
ലാറ്റിൻ കാത്തലിക് പാരമ്പര്യമുള്ള കടപ്പുറത്ത് മാതാവ് അത്ഭുതം പ്രവർത്തിക്കുന്നതാണ് കഥാവസ്തു .
ഫെലിക്സിന്റെ അപ്പൻ തേങ്ങവീണു ചത്തു.
പിന്നെ മറിയനാശാൻ ( മനോജ് കെ. ജയൻ ) ആയിരുന്നു അവന്റെ രക്ഷിതാവ്.
പക്ഷേ മറിയനാശാൻ അവനെ ഒരു ഗുണ്ടയായാണ് വളർത്തിയത്.
അയാളുടെ കച്ചവടങ്ങൾക്കുള്ള ഒരു സംരക്ഷണം.
കടപ്പുറത്തന്മാരും ആംഗ്ലോ ഇന്ത്യക്കാരും തമ്മിൽ ഒരു ശീതസമരം അവിടെ ഉള്ളതാണ്.
പള്ളി പെരുന്നാളീനു നടന്ന കശപിശയിൽ മരിയനാശാനെ കുത്തിയ ലോരൻസ് ( ശ്രീജിത്ത് രവി ) യെ പിന്തുടർന്ന ഫെലിക്സ് മാതാവിനെ കണ്ട് വിരളുന്നു.
ലോറൻസ് രക്ഷപ്പെടുന്നു.
താൻ മൂന്നുവെട്ടിയെന്ന് പുളുവടിക്കുന്ന ഫെലിക്സിനെ മാതാവേഷമെടുത്ത് ശലോമി (സന അൽതാഫ്) പാതിരാപുളു എന്ന് പേരിട്ട് കളിയാക്കുന്നു.
അവർ അടുക്കുന്നു.
ആശാൻ എതിർക്കുന്നു.
അവഗണിച്ച ഫെലിക്സിനെ കൊല്ലാൻ തീരുമാനിക്കുന്നു.
അതിനിടയിൽ ആ രാത്രി മാതാവ് പലർക്കും പ്രത്യക്ഷപ്പെടുന്നു.
തീർത്ഥാടകരാൽ കടപ്പുറം പച്ച പിടിക്കുന്നു.
ശലോമിക്ക് വേറെ കല്യാണമുറപ്പിക്കുന്നു.
ഫെലിക്സാണ് അത്ഭുതത്തിന്റെ കാരണമെന്നറിഞ്ഞ് അച്ചൻ വഴി എല്ലാം കലങ്ങി തെളിയുന്നു.
താരം വേഷം 1 ഫഹദ് ഫാസിൽ ഫെലിക്സ് 2 മനോജ് കെ. ജയൻ മറിയാനാശാൻ 3 പ്രതാപ്‌ പോത്തൻ ഫാ.
ഗബ്രിയേൽ 4 സന അൽതാഫ് ശലോമി 5 ജോയ് മാത്യു സായിപ്പ് (ശലോമിയുടെ അപ്പൻ) 6 പാഷാണം ഷാജി വിവരക്കാരൻ 7 സന്തോഷ് കീഴാറ്റൂർ ബർണാഡ് (ഫെലിക്സിന്റെ അപ്പൻ) 8 അജു വർഗ്ഗീസ് ലൊയ്ഡ് കാസ്പർ അൻഡേഴ്സൺ 9 നീരജ് മാധവ് ഡന്നീസ് 10 ഇർഷാദ് കാല ജോർജ്ജ് 11 നന്ദു മുള്ളൻ ജോസഫ് 12 സാദിഖ് ഏർണസ്റ്റ് 13 ശ്രീജിത്ത് രവി ലോറൻസ് 14 ജോണി ഡി വൈ എസ് പി പോൾ 15 സാജു നവോദയ നസ്രേത്ത് 16 ദേവി അജിത്ത് കത്രീന (വിവരക്കാരന്റെ ഭാര്യ) 17 സുജ  മേനോൻ ജാൻസി (ഡെന്നിസിന്റെ കാമുകി) 18 റീന ബഷീർ ക്ലാര 19 വീണ നായർ അന്ന 20 മീന ഗണേഷ് മറിയാമ്മ 21 കലാശാല ബാബു വില്ഫ്രഡ് 22 സീമ ജി നായർ മേരിക്കുട്ടി 23 ദിനേഷ് പ്രഭാകർ ചാർളി 24 സുബിഷ് സുധി ചാണ്ടി 25 ഓമന ഔസേപ്പ് ഏലിയാമ്മ നിർമ്മാണം
2014 ഒക്റ്റോബറിലാണ് ചിത്രീകരണം തുടങ്ങിയത്.
വിഴിഞ്ഞം .
തങ്കശ്ശേരി , കാപ്പിൽ തുറമുഖങ്ങളിലാണ് ചിത്രീകരണം നടന്നത്.
2015 ജനുവരിയിൽ തീർക്കണമെന്നായിരുന്നു പദ്ധതി.
ഹിമ ഡേവിസ് ആയിരുന്നു ആദ്യ നായികാ സങ്കല്പം.
പിന്നീടത് വിക്രമാദിത്യനിൽ കണ്ട സന ക്ക് നൽകി.
ആദ്യപരസ്യം (ടീസർ( 2014 ഡിസംബരിൽ പുറത്തിറങ്ങി.
, സംഗീതം
വിദ്യാസാഗർ ചിട്ടപ്പെടുത്തിയ നാല് ഗാനങ്ങളാണ് ചിത്രത്തിലുള്ളത്.
തന്റെ സ്വതസ്സിദ്ധ ശൈലിയായ മെലഡി നിലനിർത്തിക്കൊണ്ടു തന്നെ വൈവിധ്യമായ സംഗീതമാണ് അദ്ദേഹം ഗാനങ്ങൾക്ക് നൽകിയത്.
ചിത്രത്തിൻറെ സംഗീത സംവിധാനം വിദ്യാസാഗറും ഗാനരചന വയലാർ ശരത്ചന്ദ്രവർമ്മ റഫീഖ് അഹമ്മദ്സന്തോഷ് വർമ്മ തുറങ്ങിയവരും ആണ് നമ്പ്ര.
പാട്ട് പാട്ടുകാർ വരുകൾ നീളം 1 "ഈ കടലിനു കോള്" കെ.ജെ. യേശുദാസ് , സുജാത വയലാർ ശരത്ചന്ദ്രവർമ്മ 5:05 2 "കവിൾ ആപ്പിളൊത്തവര്" കാവാലം ശ്രീകുമാർ , നജിം അർഷാദ്‌ സന്തോഷ് വർമ്മ 4:18 3 "സ്വർഗ്ഗം തുറന്നു" സംഘം ഫാ.
സിയോൺ 4:36 4 "മേക്കരയിലു് തിരയടിക്കണു്" ജിതിൻ ,രഞ്ജിനി ജോസ്‌ റഫീഖ് അഹമ്മദ് 5:22